gentaiscool/nusaparagraph_topic huggingface dataset:
Anjo punna sicinikki surang atlet paling ningaia, kamma tongki la ma’bung. Lekbakka sibuntuluk Sony Dwi Kuncoro wattunna battu ri mangkasarak ka niak pertandingang klub iya ngaseng niaka ri Indonesia, Mangkasarak anjari tampak pakgaukanna. Langsungi ku battui ri allo pertamana, kutayang mentongi  ngaseng sanggenna ku guppa. Wattungku la antamak ri gedunga, niaki Sony Dwi Kuncoro assuluk, ngurana langsunga nekkerek dende nasabak nampai anne sikalia kucinik langsung tanjakna. Anu gammarak dudu dende. Bajiki nicinik ri telepisia, mingka bajikkangngangi nicinik aslina. Soberek dudu pole sanging mamo ta’muri-muri, njari langsunga mange ri ampikna appala’ poro sipakrua. Bajikna tenapa na jai taua. Anjomi punna ni issengi kua la battui atlet ningaia, bajik punna libaki battu sollanna tenapa na jai dudu tau erok appoto.

Topic: sports
Keteladanan Nabi Luth anjari sala sekre hal panting untuk akkulle katte amalkan lalang tallasak allo-allo ta. Allah ampanjari Luth sabagai Nabi siagang tujuan untuk am-pakasadarak kaumna niak akgauk maksiat. Assingkamma ni iseenga, kaum Nabi Luth ni kenal siagang sakbukang Kaum Sodom. Assingkamma lalang firman Allah SWT Kurangan surah Al- A’raf ayat 80 battuanna “ nakke lekbak angutusuk Luth mae ri kaumna. Ukrangi ri wattunna Luth akkana mae ri ia, angngura nu appare perbuatan keji yang riolonganna tena niak tau pung niak anggaukang”. Kaum Sodom anne iamiantu kaum sanna menyimpang. Biasana ia anrampok, ammakji, siagang akgauk jahat lalah ri tallasak allo-allona, siagang ia pole na ngai singkammanna jenis.

Topic: religion
Pulau Samalona iamiantu sala sekre kawasan objek wisata niak kassik kebok-na siagang gammarak pamandangan rawa tamparang-na. anne pulau ammantang ri daerah Kacamatan Mariso, Kota Mangkasarak Sulawesi Selatan, samalona pulau cakdi mingka tena na kakurangan fasilitas. Jarakna battu ri kota Mangkasarak sekitar rua kilometer punna eroki mae anjoeng paralluki naik biseang battu ri paklimbangang cakdi ambani ri Pantai Losari, wattu pakdayan-na sekitarak 30 manik.
Paklimbangan niaka ri Jalan Benteng Roterdam anne sannak sibuk, sabak ia allayani tau wisatawan siagang warga iareka padagang. Sewana untuk aklimbang akrupa-rupa tergantung tujuan. Niak rua sifat penyewaan biseang, iamiantu sifat pribadi na umum. Ni maksudka sewa biseang pribadi iamiantu ni sewakan rental penuh lalangna siallo na antaraki mange-mange sanngengna lekba biasana anne untuk wisatawan, sedamgkan umum untuk allayani warga iarega pedagang punna erokmi ammeter iareka nampa la limbang ri kota Mangkasarak.


Topic: leisures
Jai ewangang pallu dipassadiangi ri pasara'ka. Taua anggai apallu pasti naisseng arenna panci presto. Bedana panci prestoa siagang panci biasayya anjo panci prestop patongko'na tatongko rapa'ki nakonci uap bambanga punna erokki kanreanga cippa atti'no. Panci prestoa anne rassiki ripake appalu bahan kanreanga salooki ripallu, contohna assi sapi, assi bembe, jangang kampung, siagang maraeng-maranenga. Tena na ngaseng taua naisseng antekamma panci prestoa ripake. Punna ammake panci presto, je'nena wajikki jai ripantama, punna tena gosongi kanreang siagang le'lengi panci prestoa. Mami cia nia' carana anne panci prestoa sanggenna tangkasa'ki singkamma panci berua. Punna ribissai ripantama je'ne alling appa sinru. Nampa pancia ripambangi rodong ri bo'bokkna pancia.

Topic: food & beverages
Sanggengku lekba bunting nakke na bainengku kungai a’lampa nganre-nganre ri warunga. Sampengku anggapa kanre-kanreang paling ku ngai iamiantu Nasi Goreng  Eja, Nasi Goreng Eja iamiantu kanre-kanreang ni isseng battu ri mangkasara, ni pare rupa-rupa rasanna nia nasi goreng eja nisarei jangang, nia nisarei doang. Rasanna anjjo rampa-rampa i lalanga ri Nasi Goreng punna nia angngaraki kammai tau kacipurang kalenna saking assipana na ara’.
Rupanna anjo Nasi Goreng ejayya  na tanjja eja  ka nisarei Lada Eja Botolo’ siagang rampa-rampa. Nakke na bainengku sanna ni ngai dudu Nasi goreng eja punna ni perai lemo kacci ini tamba bayao sanggara sitangnga ti’no ratengganna siagang lada didi botolo’ mangka anjarimi nasi goreng assipa’ na massori. 

Topic: food & beverages
Rolong sallomi iyaa, niak penelitian lompo nasambung sambungkanngi kolesterol darah tinggi siangan penyakit jantung. Wattuna 1961, America Heart Association napoangki kana niak pembatasanna diet kolesterol. Jai kalompok kagassingngan appare kamma kamma anjo. Sangngengna dekade maraengnga, nganre bayao ni linoa naongngi sikedde sikedde. Jai tau sambei bayao anjari kanre maraengnga anjo sirupa tongji tapina tena niak kandungan kolesterolna , anjo mi anjo standarna kanre kanrena taua ni Amerika. Niak sekre studi, nagampami kana nganre kunyik bayao allo alo sangngengna sitaung (1) tenaja na signifikan lampa ri jaina kolesterol ta, Kolesterol HDL ato LDL, atokah rasio kolesterol totalna ri HDL iyami anjo berpengarua ri jantung ta.

Topic: food & beverages
Kana anjo keyakinan battu ri sesuatu antu sipak na metafisik tena na lekba final ato niak akhere na lalang bantuk apa apa, kah anjo ngapa na keyakinan tena yaa lekba ni uji siagang ni kutaknang antu mi keyakinan na parek ki salah lalang, kah anjo battu na inji ri awalak anjo apa apa yaa antu mi konsep dogma ni tappaki tena niak pengetahuan anjari anu apa apa na landasi anjo toh. Ri rinne mi anjo filsafat ka niak barak anjo apa apa ya ni barassiang dogma tekamma kagassingan ta appikkirik atoka apa apa ni tappaki, harusuk ni awali anjari ni tappaki potensi akal antu niaka ri lalang na kaleng ta, kesadaran ta tekamma penting na ammikkirik siagang na sare ki stimulus keriositi antu ni punnai antumi sekre harusuk ni panjari tanggung jawab ta anjari tau.

Topic: religion
Tefal So Chef Deep Frypan iyami nikana pammaja kulle aa tahan sallo kah bantukna gammaraki ala ala kamma anne Modern jari sanna gampang na nipake pallu pallu, tumisi tumisi, apa apa ero nipakeang = ngi allo allo. Ni parek battu bahan bajika siagang lapisanna battu titanium tenayya adakki. Tefal So Chef Deep Frypan poeng gampang ni barassiang, battu lalang siagang battu luarak. Sabak anne Teknologi berua nikana Thermosignal, Tefal So Chef Deep Frypan anjari pammaja caraddek iyami antu kulle ki na tulung issengi siyapa suhu bajik na punna erokki appallu. Tefal So Chef poeng ni lengkapi nikana Induction Technology napanjari anne pammaja ka kulle ni pake ri komporok gas ,komporok keramik, komporok listri, siagang induksi.

Topic: food & beverages
Ri zaman riolo, niak rua tau tebang kayu, Minokichi siagang Mosaku. Minokichi anjo wattua muda inji sementara Mosaku toa mi. Ri sekre allo ri musim dingin, iya tena na kulle moterek lekba na na polong kayu aa kah terjebaki badai salju. Iyaa na buntuluk ki sekre pondok jari na putuskangi ak bangngi rinjo. Ri lalang bangngi, Mosaku bangungi nampa niak na cinik sekre baine cantiki nampa pake baju serba kebo. Anjo baine aa na hembuskangi nafas na mae ri Mosaku nampa anjo tau toa yaa mate mi gara gara dingin. Lekba na na buno Mosaku, iya na dakke mi Minokichi barak kulle na lakukan anjo sumpaeng na pareka, mingka iyaa tena na giok sambil na cinik Minokichi. 

Topic: culture & heritage
Babalung, antu tanam tanaman bebalung kulle lekba ko lekat siagang tulang na. Iyaa, bahan utama na anne kuliner kah antu mi tulang iga saping atoka tedong antu ni bumbui ammake cabe rawit, bawang putih, bawang merah, lengkuas, siagang kunyit, ni tambah todong jahe. Antu paling khas lalang ni sajikan anne bebalung antu mi taburan bawang goreng na antu sannak jai na. Bebalung antu paling populer niak ri Depot Kelebet ri boko na kantorok gubernur NTB. Kanre kanre khas lombok anne kulle erok singkamma siagang tengkleng mingka na parek iyaa tulang saping teai tulang kambing atokah domba, kah punna tulang saping kulle kapang labbi kayai lalang na. 

Topic: culture & heritage
Olahraga bulutangkis anjo riolo maraengi sistengna surang kinne. Ucu’ naisseng ngasengi anjo nasabak battu rioloji cakdi kijai na nangaimi bulutangkiska. Punna niak akkarena ri telepisia, mangemi anjo ciccinik sipakrua tong manggena. Apalagi punna Taufik Hidayat akkarena, manna nganrea nakaluppai ji. Riolo intu tania sisting poin 21 napake, sanggenna ji 15, mingka lakbi salloi rioloa nasabak biasa tapping annangi lettek bola nampa guppa sekre poin. Njari biasa sekre pertandingang tallu jang akkarena dende. Anjomi nisambei sistingna kamma olahraga polli. Punna niakmi narapiki poin 21, artina ia mintu ammeta. Njari sekre pertandingang biasa paling sallo mi intu sekre sitangnga jang, paling sallomi intu. Mingka nakuai Ucu’ iyya manna sanggenna tettek sikura punna bulutangkis, la nacinik ji sanggenna lakbusuk.

Topic: sports
Teknik antu jai ku langngerek rinne antumi ki pahami arti na bacaan sholat ka. Jari punna katte ammaca apa, ating ta kulle minawang na terjemah kan apa massu na anjo ni baca yaa. Mingka terus terang, erok khusuk as sambayang anne sanna sussa na ni parek. Bahkan nakke kaleng kaleng ku tenapa ku lekba kapang rasakangi. Kamma anjo niak narrusuk apa apa ganggui, terutama ri pikiran ta. Punna pakarammula ki takbir, jai antu banyang bayangan suluk atoka pakngurangan ri ukrangi. Mingka tena ja salan na sanging ni usahakan toh. Kah ni pahami ji kana Karaen Puang Allah Ta’aala na ngai hamba na antu sanging berusaha na bajiki kaleng na siagang ibadah na.

Topic: religion
Apparek jangang krispi gampangji ri pare’ ri balla. Tea maki ammali ri balla kanrea.  Cara se’re campur jangang siagang bumbu instan jangang krispi kulleki balli ri warung rampi ballata. Le’ba na ri bumbui kulle ri pattamma ri kulkas 30 menit. Punna le’bami 30 menit pasuli mi janganga nampa ri panaung ri bumbu kalotoro’ nampa di pacco-pacco. Panaik mi minnyak ri komporo, punna bambang mi panaungmi janganga . teaki kaluppai pepe’ komporo ri ca’di’i. Sanggaraki jangang krispi na anjari kunyi’ bulaeng. Punna anjari kunyi’ bulaeng mi tanjana, kullemi ri pattamma ri panne na kullemi ri kanre siagang kanre kebo’ na sambala eja.

Topic: food & beverages
Sebenar na sungkan ka erok na rimai, kah nakke secara usia anjo kulle ni kana toa ma. Punna ni sare angpau sebenar na tena mo ku pantas todong. Punna cucu na battu ri rampik ballak ku memang sannak inji caddi na, smp inji siagang mondok ki jari ku kana nakke wajarak ki punna ni sarei angpau ri ammak ku. Jari nakke ku sakring sungkan ka kah tena mo umuruk ku narima kamma anjo. Sebenar na sukkuruk tong ja kah jai inji tau pedulikanga kodong, padahal nakke moterek ka todong sannang sannang ja. Minus na anjo tuo ki ri desa yaa harusuk ki kassak mental ta, kahh nakke riolo lekba ka gap year, lekba ka ku sakring anjo ni kutaknang narrusuk ki kah julid ka. 

Topic: slice of life
Moterekna sikola, Irma na katto'-kattoki ballakna Lia ka siampik duduji,  ammani dudu tontongangna anjo ballak ruayya. Wattuna intu, Lia niak memangmi telepisina nampa niak todok CD pilleng Kuch Kuch Hota Hai na. Mingka anne Irma tala niakpi telepisina kamase.  Njari sijanji surang Lia ciccinik pilleng Kuch Kuch Hota Hai allalo tontongang. Najari Lia nasungkei lakba'-lakbak gordeng tontongangna sollanna kullei ciccinik Irma. Sipakrua tonji ciccinik kamase ri tontongang ballakna massing-massing. Punna niak tala nacinik Irma,  nakuai issedek mange ri Lia,  ulangi rolo' lima menit ribokoang, naulangi tommi anjo naung Lia kamase. Anjomi sanggenna lompo anne Irma surang Lia, tala lekbaki kulle nakaluppai anjo masa-masa wattunna cakdi kamase.

Topic: technology
Niak ku buntuluk ri internet ka nikana Tsundoku anjo ku cini ri artikel openculture siagang bbc. Anne istilah Japang awalak na mumba ri era Meiji (1868 – 1912) ni pake anjalaskan tau niaka jai bok na mingka tena ja na macai na bolik bawang ji. Anne istilah na battu ri rua kata , tsunde – oku siagang doku – dokusho. Tsunde – oku artinna “na passangi ji tak bolik tassusun” . Punna dokusho artinna “ammaca bok”. Punna ni pasigabung mi anjari tsundoku antu artinna ammali bok nampa ni bolik bawangji tassusun. Kulle ni kana tau natabayya anne tsundoku antumi tau na ngai ji ammolik bok.

Topic: leisures
Riolo tena ku ngai tahu a , ku ngai inji tempe a. Punna ri pare' tahu kecap nampa ku ngai. Appare’ tahu sanggara kecap tena na susah, carana gampangji. Sediakan mentongmi bahan-bahanna sikamma tahu 500 gram, 2 sendok tepung terigu, 1 sendok tepung berasa, 4 lasunu kebo’ , kunyi’, katumbar, kecap na je’ne kebo 300 ml. Punna le’ba mi bahan-bahanna, cara se’re na polong-polongmi tahu na. cara rua na campurmi anjo bahan-bahanna lalang mangko’ siagang je’ne kebo na. teaki encere dudu manna anjo adonan tempe na gantala’ ki. Cara talluna pantami anjo tahu lalang mangko’ ka tadi nampa ri sanggara lalang minnyak bambang. Sanggara ki tahu na anjari coklat kalotoro’. Punna sanggarami kullemi ri sareang kecap na lada. Nampa panaikmi ri panne a, kullemi ri kanre siagang kanre kebo’.

Topic: food & beverages
Sitojengna sanna’ jaina ide punna erokki balu’-balu’ ri ballak kullea loe doek niguppa. Manna mamo biasa tala niak bisnis tahang sallo nasabak jai perobahang anjari ri linoa anne. Salah sekre kulle nigaukang iamintu tampak akbissa motorok ri ballak. Tenaja parallu niak modalak lompota punna erokki pajappa anne bisniska. Apalagi anne tanpak pa’bissa motorok gampangi nigaukang nampa kulle jai doek niguppa, injomo punna bosi tarrusuki nassami cakmaraki motorokna taua. Anjo pakakkasak parallua niak iareka kompresor, emberek, kanebo, sampo oto atau motorok, selamg, listrik siagang jeknek. Punna erokki nyungke anne bisniska ri ballakta, modalak parallu nipasuluk sekitar sagang tuju juta kapang, tenaja na lompo dudu toh, mingka kulle jai niguppa battu konjo.

Topic: business
Terang bulang iamiantu singkamma kanre kanreang ringang siagang kasiakna tanning, ni pare battu ri tepung tarigu, bayao, golla, mantega, soda dumpi siagang maraenganna. Terang bulang iamiantu sala sekre kanre kanreang ringang anjo sanna ni asseng ri dunia kuliner masarakat Indonesia. Pabalu terang bulang biasana ni gappak ri wattu bangi siagang tassebar ri sikuntung wilayana Indonesia.
Rinni ri kota mangkasarak ri kammayya anne sannami jai na pabaluk terang bulang,  anne kanre-kanreang loe rupa rupanna kasiakna, siagang sikuntu inovasi singkamma terang bulang greentea, red velvet, canggoreng, siagang maraenganna. Maraeng pole punna errokki appaseng kasiakna  sesuai ni ngaia. Akkulle tompa ni bage-bage terang bulang na anjari sagantuju bageang siagang kasiakna assisala sala.
Ri kota mangkasarak, pabalu kanre-kanreanga anne biasana pakaramula taksungke  punna lekbak assambayang mangaribi  iareka biasana pakaramula tette sitangana tuju ri bangia. 

Topic: food & beverages
Kinne mara’-maraeng dudumi nikasiak punna asuluk ballakki nampa tala nierangi HP ya, anjo anjari nomorok sekre pakakkasak parallua ni erang punna aklampa-lampaki. Mingka sebenarna niak tonji pengaruh kodina anjo HP ya dende. Pertama kullei naganggu perkembanganna anaka, kamma games. Biasa anak-anaka kuttui nganre kuttui mange appilajarak punna takkala akkarena game mi. Apalagi punna kulle napake HP na parek contekang punna ujiangi, ommalek Karaengata’ala. Maka rua kulle nasareangki efek radiasi. Njari punna memang tenaja na parallu dudui anak-anaka takgalak HP, bajikangngang tea maki sareangi. Maka tallu iareka kullei nilukkaki. Jai pallukka kinne anak-anak issedek naincar. Punna niak anak-anak takgalak HP kulle njari napancingi taua aklukka.

Topic: technology
Ri allonna ahaka lekbakku akbissa motorok, ku laloangi manggeku accidong-cidonga ri dallekang ballaka ammaca koran, angnginung kopi, naengka' tommi poeng bangkenna siali ri tompo' bongganna. Kuciniki ri anjo koran nabacayya, niak gambarak lame-lame pallu ri tompokna nisare kaluku paru'. Nasabak penasaranga kubaca todoki anjo berita kanre-kanreanga, ternyata anjo lame-lame pallu nisarea kaluku paru' ri tompokna iareka kanreang khasna Kabupaten Bantaeng. Pila' pore pole kucinik anjo gambarakna, parallupi nipasurang cobe'-cobe tumisi'. Kubacai anjo baritayya nakanai 'paralluko cobai anne kanreanga punna mangeko ri Bantaeng'. Langsung tongi iyya kubeso' limanna manggeku nampa kukua "ambamo pak eeh maeki ri Bantaeng cobai anjo nikanayya lame-lame pallu siagang cobe'-cobe'na, lanri lekbakmi kubissai motoroka ^^

Topic: food & beverages
Nakke kebetulan lagi ku kembangkangi sistem franchise kuliner antu booth na kulle ni buka ri teras ballak ka, jari pihak franchise tena na parallu mo sede na bota karyawan lainga atoka na boya tampak erok na sewa ri tanga tanga na pusat keramaian nga. Bahkan peralatan komporok, panci, siagang freeze todong kulle ni pake peralatan ballak. Yahh konsep na anne ni kana Ghost Kitchen Franchise, produk na pertama kali na antu katte erok ni kembangkan antu mi donat lucu emput lumer battu ri vendor konsorsium ta ri Kota Sidoarjo – Jawa Timur. Paballukkan paling lompo na antu pasti ammalo platform go food / Grab food / Shopee food atokah kulle todong fitur shooping ri sosial media lainga. 

Topic: business
Anjo wattu ku make si Axioo, memang sikedde kecewa ka siagang buld quality na. Anne laptop ka bantuk na singkamma laptop lammoroka (harga na kulle kapang 20 juta nah) jari na nakke singkamma punna agya ni sare mesin mercy siagang harga mercy. Keyboard na memang biasa ji nahh, tena ja niak specal. Trackpad labbi lebarak battu ri dell latitude, minus ri touchpad na antu tena na sensitif siagang click touchpad na biasa ii tongolok tongolok. Yahhh battu ngaseng anjo, nakke tena ku ngai pake dell latitude, kahh ni cinik singkamma ki memang pegawai bank, bantuk na boxy singkamma anne laptop ka rilis ki 10 taung laloa. 

Topic: technology
Accini tanding Piala Linoa ri televisia ri Brazil sanna baji' na. Utama na tena ja na perlu ki begadang inung kopi na kanre kacang manna lan'nyak ki ta'dodo ka. Anjomi tena niak ri rinne kuis erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia.

Topic: sports
Ri kota Mangkasarak niak sikuntung klenteng, sala sekrena, Klenteng Xian Ma ri jalan Sulawesi, ni kana tauaa, anne Klenteng Xian Ma anjari sala sekre Klenteng paling tua umuruk na ri kota mangkasarak.
Na lansir battu ri Fajar.co.id, Klenteng anne ammenteng sejak taung 1864 ri allaloa. Xian Ma poeng lekbakmi ni rombak pisikuntung kali semenjak lekbakna takbaung. Ni isseng kanayya ri taung 2005, ni lakukan pabajikang secara lompo ri Klenteng Xian Ma siagang ni baung anjari 5 tingkak. Sanggengna ri taung 2008, Klenteng paling tinggi ri mangkasarak anne resmi ni gunakan warga etnis Tionghoa. Battu ri iangaseng na klenteng niaka ri kota mangkasarak, Klenteng Xian Ma anjari klenteng niaka ammake kalabbian kale-kale siagang anjari paling na ngai mae ri wargana, sabak anne klenteng na anggap sabagai klenteng siagang dewa dewi paling lengkap.


Topic: religion
Kajujuran iamiantu aspek moral niaka na miliki nilai positif siagang bajik. Kajujuran niak kana maraenganna iami antu akkana sitappak. Lawan battu ri kejujuran iami antu akbura-burai. Kecurangan siagang maraenganna. Lalang sifat jujuruk biasa na libatkan sikap setia, adele, tulus, siagang kulle ni pitappak. Kejujuran iami antu sifat sannak ni hargai mae ri tau matakbalak etnis budaya siagang agama. Jari, tena na agama Islam saja na haruskan umatna akkana sitappak mingka iangaseng elemen niaka anne ri linoa. 
Kana jujur ni ibaratkan sekre kana kebenaran lalang iangasenna situasi siagang iangaseng na keadaan. Kejujuran pole kulle memiliki battuan ammenuhi janji. Bajik anjo janji tattulisik iareka tena na tattulisik.


Topic: religion
Tau ri Toraja na kanai tau le'ba ka mate kulle mi na cukupi kebutuhanna punna le'ba mi ri parekang upacara na Rambu Solo. Tujuan na anjari bentuk ri hormati na tau bijang le'ba ka mate. Rambu Solo poe niak massuna’ na anjo ri antara' ki taua le'ba ka mate ke alam roh na. Punna tena pi, anjo tau matea ri anggapki ri kanai garring ji, anjomi ri saraeng inji kanre, minuman, na ri patinroi ri kasuru' ka. Punna le'ba mi ri parekang upacara Rambu Solo, tau matea ri Toraja tena ri kuburu' ki ri butta, ri kuburu' ki ri Bulu' batua na le'ba ka ri parekkang lobang na kulle antama anjo peti mate na tau matea. Anjari anjo kalenna tau matea tena ja na ancuru’ ri kanre butta.

Topic: culture & heritage
biring tamparanna Indonesia lakbuna injo lakbi salapang pulo lima salbu (95.181) kilometerek. Innemi na Indonesia ajjari negara kaminang lakbua biring tamparanna ri Dunia, lekbana Kanada. Jari cocok mantongji punna tamparang ri Indonesia ajjari sekre paddaka dakkan kaminang porea na loe iyya pileanna. Teai bawang loena, na inne biring tamparanna pole Indonesia salah sekre kaminang kacuka ri dunia. Injo niukiri ri Flight Network sekrea perusahaan perjalanan ri Kanada, napassulu appa biring tamparang ri Indonesia injo tamaka kaminang kacuka, iami injo: Biring tamparanna Pianemo ri Raja Ampat, Biring Tamparan Lango lango ri Lakiung Komodo, Kelingkin ri Bali, na Nyang Nyang ri Bali. 

Topic: leisures
Nokia 3310 mengusung layar monokromatik (le’leng Kebo) siagang resolusi 84x48 piksel siagang dimensi ukuran 113x48x22 mm. Tampilan antar-rupanna pung sannak sederhana, singkamma layar dallekang niaka simata ampakacinik opsi menu, jam, siagang status betrei. Battalak na 133 gram, Nokia 3310 anjari sala sekre hape paling ringan niaka lekbak na pare. Ukkuranna pung kasiak aman wattunna ni takgalak kulle sekre lima. Kalakbian maraeng battu ri Nokia 33120 iamiantu daya tahan baterai sallo nampa lakbusu. Manna simata memiliki kapasitas 900mAh, mingka daya baterai ponsel anne akan lakbusuk salama rua sanggengna tallu ngallo pamakeang. Nokoia 3310 mengusung desain candy bar, keypad T9 (numerik), siagang ketahanan bodi na kana kassa punna ni pasambilai. Ri bagian ratenganna sisi layar niak sokbolok speaker taksusun lambusuk. Batrei tahan sallo siagang desain bodi tahan banting pung anjari ciri khas 3310.

Topic: technology
Basket anjo salah se're ekstrakulikuler ri sikola ya. Basket kulle anjari tampa' ri pasulu  hoby a, minat na bakat siswayya. Utama na ri bidang a'raga limang. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya.

Topic: sports
Presiden Federasi Pencak Silat Asia Sheik Alauddin Yacoob Marican mangngaku kecewa sannam siagang hassele jamangna juri attugasak ri Asian Games 2018. Menurut Alauddin tena ia simata kecewa, mingka negara-negara peserta maraeng pung na rasakan assingkamma. Kamma poeng mae ri atlet, pengurus, siagang federasi negara-negara maraengang.  
“Nakke kecewa, semenjak allo pertama kajekkongang wasit siagang juri kacinikang. Parakatte lekbak mi ini pakanang kana teako accoba-cobai battalak siali, harus adele, tangkasak siagang transparan”, kanangna Alauddin ia iamiantu manajer timnas pencak silat Singapura anjo ri Padepokan Pencak Silat TMII, Rabai (29/8). 
“Mingka kanne nakke anciniki, tena na simata Singapura, mingka niak negara maraeng pung na rasa loe kaganjalang”. 



Topic: sports
Wirausaha ri allei ri kata Pahlawang na usaha niak kemampuan na ri usaha, modala na kulle anggapa keuntungan ri bisnis ato usaha na na pare ka. Wirausaha niak peran penting na ri lalang ekonomi negara ya ka kullei na pare' lapangan jamang beru. Ri jai negara, Wirausaha anjo aspek penting na kullei na karenai peran vital ka lalang ekonomi a. Ka sektor swasta ri gioki para wirausaha anne anjari passumbang ekonomi lompo. Sikap na wirausaha ya sarringi erok na isseng na pare' wirausaha ya kullei na gappa inovasi beru ri lino na usaha ya. Anjomi punna tau wirausaha harus ki na niaki sipa' wirausaha ka mannai bisnis na kullei a'kembang baji'.

Topic: business
Wirausaha ya kullei na gappa inovasi beru ri lino na usaha ya. Anjomi punna Tau wirausaha harus ki na niaki sipa' wirausaha ka mannai bisnis na kullei a'kembang baji'. Pabalu ri pasara' ka, toko campurang ri rampi' balla , sanggeng na pabalu kanre udu' langgananga anjo mi contoh wirausaha niaka ri sekitar ta. Menurut na kamus lompo Bahasa Indonesia, Wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala, tenaga na ide na kulle na gappa keuntungan jai. Wirausaha niak peran penting na ri lalang ekonomi negara ya ka kullei na pare' lapangan jamang beru.

Topic: business
Kammami nisakbu ri dallekang, sanna loena bajikna injo nganrea seafood. Apapi pole punna ri anak-anaka injo sementara appakalompo bone otakna. Inne sikuntu olo olo battu ri tamparanga baji untuk otaka, iami injo: juku tuna, juku makarel, juku COD, cumi cumi, sikuyu, doang tamparang, doang lompo (lobster), juku salmon. Inne baji, mana injo anu olahanna nikanre. Olahan injo ngaseng loe ji ni buntulu ri gakde lompa. Kamma inne juku tuna, loe mi nibalukang lalang bale, iami inne gampanga nibuntulu. Inne juku tuna baleka, kulle nicampuru ri nasing goreng tuna, sandwich tuna, bakso tuna, na loe maraeng. Bajiki inne puna kisareang anakta akkanre na pore perkembangan otakna. 

Topic: food & beverages
Punna lappa tawwa dakka dakka tantumi eroki annikmati sibajik bajikna. Na pole nisesuikan ri doe injo niaranga, na kullea nipake ri paklampanta. MIngka inne, assisala taua ri inne passalaka, na nia todo ero, punna mange dakka dakka kaporeang pammantanganga rolo na pariolo, na manna kajja la ja assala pore injo pammantanganna na baji mamo nakasia injo ri lampa lampanna. Inne nia tip tikamma na kulleki assesuaikangi antara doe nipake na kaporean pammantangan ri dakka dakkanga, iami injo: maka sekre, boyaki hotele injo bania mange mange iareka strategis. Na inne minro mange ri alasan ngura ki mange dakka dakka, punna kingae nganre nganre, ammantangki ri tampa injo bania ri pangnganre nganreanga.

Topic: leisures
Lekba na tena na erok mengaku rinne rinjo, iya na palak ku nomorok hape ku kah na kana niak kabarak erok iyaa na konfirmasi rong. Nakke ku sare mi, nampe SMS anjo na kirim ka pertama kali na antu mi “hee tianang ko bedeng weh po?” erok ka ku sakring tempiling ngi ulung na. Punna ka bayuang tena na jelasak kamma anne masa kulle na nakke tianang. Mingka memang dasarak na iyaa memang tena kulle amboya topik kapang jari kutaknang na tena na jelasak. Sallo ka sallo katte jari labbi sering ki ak kirim SMS nampa ni putuskangi barak appilajarak ki siagang menjelang ujian taua. 

Topic: slice of life
Niak 3 (tallu) tips pensing punna erok ki tanam cabai hidroponik. Teai tips mingka memang harusuk ni isseng anne ilmu aa sebelum ta ak tanang cabe hidroponik. Punna tena ni pilajarri anne kulle hasselek na cabe hidroponik ta katte kulle kodi. Anjo pertama siagang sannak penting na, antu mi ni isseng siyapa kebutuhan na ppm pupuk anjo ni sarea. Anjo pupuk ka ibarat na kanre kanreang na tumbuhan. Tena niak kanre kanreang na anjo tumbuhan nga kulle anjo tumbuhanga tena na sallo mo mate. Kebutuhan na ppm pupuk cabai kulle ni cinik ri anne tabel ku ri rawa lekba ka ku parek. 

Topic: slice of life
Awala'na katte ngaseng appare rencana ero kemae liburan. Katte ngaseng sepakat mae liburanri Jogja nasaba' nia' sijuta kagammarakangg alamna, sejarah, panganreang siagang maraenga. Katte a'bala-bala ri Jogja berlibur 5 allo appa banggi. Ri allo makase're, katte mae ri Malioboro akkaliling, siagang mae ri alun-alun keraton. Tena akkalupa anganre gudeg, ronde siagang abbalanja ri Pasara' Beringharjo. Ri allo makarua, katte mae ri Kassi' Parangtritis siagang ri Paralayang attayangi la'bu alloa. Ri Hari makatallu katte mae ri Candi Prambanan, anne candia luara' ki siagang ri alloa anjo bambangi. Rinjo katte mae appoto nasaba' jai rinjo spot appoto. Ri allo makaappa, katte akkaliling Jogja angandre siagang ammali oleh-oleh nampa mae ri Bukit Bintang. 

Topic: leisures
Yusuf ni panjari anak angkat sekaligus na layani kebutuhan ri ballak na tau lompo jabatan na ri kerajaan mesir. Pasangan Qithfir siagang Zulaikha sannak na sayangi kah gakgai annae Nabi Yusuf Alaihi Salam. Anjo rua tau aa bahkan tena na percaya na sakring kana Nabi Yusuf antu mi manusia biasa na sakring anjo Nabi Yusuf jelmaan Malaikat bedeng. Rasa kagum na anne Zulaikha akhere na napareki kaleng na tenakulle na tahan godaan na setanga. Kaleng na akhere na na rayui Nabi Yusuf Alaihi Salam erok apparek anu kodi. Ka rua rua na sibakji nampa akhere na ni cinik ri Qithfir battu mi Qithfir. Zulaikha na fitnah Nabi Yusuf Alaihi Salam sanggeng na ni pantama ri penjara. 

Topic: religion
Nakke tania painung kopi, mingka nakke biasana accinik tau maraeng assingkam anre na lengkap  na kasia punna wattu barikbasa  anre na angnginung kopi. 
Memang punna ni cinik battu ri kabajikanna mae ri kesehatang, loe angnginung kopi niak tommi antu efek negatipna.
Angnginung kopi memang niak manpaatna bajiki untu kesehatang kale, iami antu appanaik stamina, na rangsangi sistem saraf pusat, appanai gairah, siagang na jaga kalengta mae ri anging kodia, asap cakmara, siagang pancarang sinara ultraviolet.
Mingka punna sanging kopi ni inung, kodi tonji mange ri kabajikanna kalengta. Na sabak anjo kopi kandunganna iamiantu kafein, anne kafein tena na bajik mange ri kalengta punna loe ni inung. Kopi pole punna berlebihang akkule na panaik kolestrol lalang ri kalengta siagang susahki attinro. Kamma mi anjo sibajika anungkopi sikali siallo iareka pinruang. 

Topic: food & beverages
Nakke paling ku ngai lagu keroncong kemayoran, punna tena ku salah anjo battu ri DKI Jakarta toh? Yahh, ngapa nakke ku ngai anjo lagu aa? Salah sekre antu nasabak nakke sanging ku langngerek anjo lagu aa ri Youtube, kamae anjo lagu aa anjari beberapa kelong kelong antu wajib ka ni kelongang ri mahasiswa beru Universitas Indonesia wattu na iyaa na lalangi masa orientasi ri balairung Universitas Indonesia, punna tena ku salah nah. Nahh kahh riolo nakke sannak erok ku antama ri Universitas Indonesia, nakke biasa ku bota ri Youtube kelong kelong keroncong kemayoran anne, pakarammula battu ri choir, sanggeng na antu langsung nga biasa ni kelongang ri balairung Universitas Indonesia. 

Topic: culture & heritage
Anjo parallu kiperhatikang punna pakaramulaki akbalu’ online, ki issengi rong apa erok kibalukang. Battu ri katteji iyya apa erok ki balukang, mingka tala iya ngaseng apa-apayya laku punna nibalukkangi, apalagi punna online. Kiboyai apa nangai tau jai. Biasana anjo kanre-kanreang siagang kaparalluang allo-allona taua. Punna niak ho’bita, tenaja nang ngapa punna anjo ho’bita kibalukkang. Misalna ho’bi ki parakai cammi’, akbalu’ maki apa-apakah antu mange biasa nipake ri cammi’ kamma kanre-kanreangna, pitaminna, jangkana, minnyak jamurukna, siagang maraenga pole. Punna akbaluk onlineki todo’ teaki kaluppai assungke todo’ website tampungi iya ngaseng balu’-balukangta konjo, taua todo’ gampangi naboya ri anjo website ta nampa lengka' mi todo'.

Topic: business
Ri muko na Kakbah, nakke appalak doang, kana erokka jamang jamang antu sare ka jai wattu ku ri kaluarga ku tarutama ananak ku siagang anjo pasti baji ka. Lekbak ku umroh, ri Bandara Riyadh ang gappa ka wa battu ri HR director perusahaan X (lekba ma ri Interview ri ulang riolo mingka taktahangi ri nego gaji na) Jari kupikkiri kulle tena mo na lanjut, kantorok na poeng tena na bella battu ri ballak ku, bos na tena na mantang ri Jakarta, siagang jabatan naiki. Jari memang sanna ku erok ki na anne jamang jamanga , mingka gaji na sare ki tena na antama ri standar ku, Jari ku pikkiri tena pa na dallek ku kapang.

Topic: leisures
Anrasakan gammara'na wisata alam ri Magelang tena nia' la'busuna. Anne wilayahna ri kalilingi lima moncong, ri antarana Moncong Merapi, Moncong Merbabu, Moncong Andong, Moncong Sumbing, siagang Moncong Menoreh. Alleang tena naheran wiliyah ri Candi Borobudurka anne napatangi lanskap ka gammara'kanna, termaksuk ri Wisata Alam Terasering Sitegong, Magelang. Anne Terasering Sitegong anne nia' ri katinggiang saribu' tallu ratu' metere' ri tompokna tamparanga napicinkangi gammara'na alamka. Punna ero' mae rinni, parallui wattu se're sitangga jam ri pa'rimpunganna Kota Magelanga. Akses oloanga rinni tena na sangkarak anjari motoro'ji kulle malo. Punna si'rakami rinni, kacinikangmi moncong sumbing punna simbara'ki cuacayya. Terasering Sitegong ka anne jai gangang ni awangang nasaba' jai tau rinni naapanjarikan gangang anjari panghasilang. 

Topic: leisures
Masigi ri rampi balla ku areng na Masigi Nurul Iman. Sallo mi anne masigi ki ri bangung ri taung 2006 ji kapang punna tena ku salah u'rangi, Sikola dasara inja. Ri rinne masigi paling deka' battu ri ballaku. Anne masigi ki ri bangungi ri butta bekas tampa' sampah. Alhamdulillah patang na masigi na balli butta na nampa na bangung mi masigi ri rinne. Ri masigi na mi anne Nurul Iman biasakan sholat siagang ammak, mangge, nenek na andik-andikku. Jai kenanganku ri anne masigi ki, ka riolo jai agang remaja masigi ku, kamma-kamma anne tena ngaseng mi. Pernah tonga anjari guru ngaji ri anne masigi ri wattuku SMK.

Topic: religion
Anngerang mentong maki kanrea-kanreang punna erok ki lampa ri Pantai Tanjung bayanga, poe anjari tena ji ri pasulu’ doe ri ammali kanreang kulle ki hemat doe’. Biasana mange ka liburang siagang bijangku punna allo liburu’ kita ngaseng mange ri pantai siagang ngaseng. Tena ja na bella Jarak na pantai battu ri balla ku sikamma se’re jam ji ri perjalanan. Anngerang tomma ki karpet ka erok ri mempoi ri pantai poe. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Punna erokki akkarena Banana boat maki, ri putar-putara’ ki ri lautka ri erang siagang kappala.

Topic: leisures
Anne sannak beresiko na mae ri nakke, kah seandai na anjo wattua ternya Macbook antu ku incar ka lekba mi laku sementara Lenovo ku lekba tong mi ku balukka, jari nakke tena niak laptop cadangan ku kupake anjama tugas. Keberuntungan tenryata mae ji ri kaleng ku, anjo Mackbook ka niak inji nampe pabaluk na na iya kan ji kulle ji COD ri karueng ri Jakarta Pusat. Rabu allo, nakke battu ma ri lokasi COD siagang anjo pembelina lenovo ku. Ri anjo mi lokasi yaa nakke palak izin rong mae ri anjo tau mallia erok backup data rong. Lucu memang nakke baluk laptop dadakan manna data na tena pa na backup ki. 

Topic: technology
Paling ballisik punna ammolong-molongki bahang kanreang ammake lading pokkolok. Ganganga siagang bumbua tena natappolong bajik. Maraengi punna ammakeki lading tarang, pasti jama-jamangta ri dapuruk libai lekbak. Mingka punna niasai ladinga sallopi nitayang nampa tenapa natantu tau naisseng ngasengi batena ammake pangngasah ladinga. Nah niak anjo pangngasah lading kullea nierang-erang, libaji pole tarang. Punna erokki angngasah lading, niak rua cara kulle nipake. Pertama cara tradisionalka ammake batu asah, maka rua iamintu ammake pangngasah lading modern loea nibalukang ri toko onlinenga. Siapkangi rong lading eroka nipatarangngi siagang pangngasah ladingna. Lekbaki anjo boliki lading la niasayya anjo taranga ri bageang rawa, pastikangi lurusuk ladinga. Nampa besoki ladinga, sorongi, besoki issede’, kammaji anjo tarrusuk sanggenna nikasiak tarangmi pole ladingta.

Topic: food & beverages
Ballaka punna rakmasaki nasabak jai limbu’bukna, nassami naparek dodongki. Injomi punna kuttuki akbarrasak daparak ka nikuai pammangngangngi, bajikangngangi nitangkasi ballakta ammake vacuum cleaner. Anne pakakkasaka niak corong paiso’na jai modelekna kamma cakdi, tipisik sanggenna lakbak. Njari punna erokki gampang tangkasi ballak sanggenna ri cappa’-cappa’na, bajiki punna niak vacumm cleanerta ri ballak, tenamo ki pusing iyya. Punna erokki ammalli vaccum cleaner, anne parallu kiu’rangi. Pertama pilei anjo ringanga tena battalak sollanna gampangi nibolik, tena na gekgerek dudu sa’ranna siagang sikekdekji daya napake, tea maki balli punna jai dudu daya napake, apalagi punna gekgerek dudui sa’ranna, la akbeserek jaki surang tau ri ampik ballakta.

Topic: technology
Allo-alloa anjo daporo'ka ripakei apallu. Punna apalluki kanreang, le'bana apallu anjo annasami daporoka aminyyaki. Teai dapara'na tong, mejanga daporo'ka, komporo' siagan panne amminyaktongi. Daporo' aminyyaka wajikki ritangkasa, nia'pun langkah-langkah nah anjo daporo' minyakka ritangkasa. Makase're ripassadiangi ro bahang-bahanga nia' baking soda, alling kebo, botolo' sempro, spons, siagang sabun pabissa panne. Makase're baking sodayya anjo ritaroi ri komporo' siagang mejana daporo'ka amminyak sangenna rata. Makarua, anjo allinga ripanatama' ki ri botol semprotka nampa ri ba'basa'ki ri bo'bokna baking sodayya, biarkangi ruampulo manne'. Makatallu, le'ba'na ruampullo manne' ribissai siagang spons, eba'na anjo rilapki ammake kaeng patangkasaka sanggena lannyaki alling siagang baking sodayya. Makaappa, pannea siagang alat pallu maraenga rirammei ammake' je'ne bambang siagang sabung. Ri remme'na ritambai cukayya. Makalima, gossoki pannea siagang peralatan pallu maraenga ammake spons siagang sabung bissa pannea.

Topic: food & beverages
Ketua Umum (Ketum) PSSI, Mochamad Iriawan, assare reaksi tena na ni sangka- sangka setelah lekbak na isseng kajadian viral Witan Sulaeman. Pssi ternyata amminawang na soroti kajadian tenar antaba Witan Sulaeman yang anjo ri wattu ia ni jemput siagang oto pikke ri wattunna niak ri bandara Palu lekbakna na bela timnas Indonesia ri Piala Aff 2020. Sorotan mengenai kajadian viral niaka na alami Witan Sulaeman na pabattuang langsung mae ri Mochamad Iriawan salaku Ketua Umum Pssi lewat sambungan talipong. Lalang sambungan talipongna anjo, Ketum PSSI accarita siagang Witan Sulaeman siagang tau toana. Mochamad Iriawan akkana sikuntung pakkutaknang mae ri paraia. Sala sekrena Iriawan akkutaknang mae ri kajadian viral Witan Sulaeman niaka ni jemput oto pikke wattunna ri bandara sekitarak Palu. 

Topic: sports
Anjo alloa ri tanggalak 6 November 2017, tanggalak antu tena na lekba ku kaluppai siagang anjo ngaseng masyarakat na bali kulle tong kapang Indonesia sekalina, anjo mi allo na match day sannak ka memorable, ngapa na tena? Anjo alloa antu mi allo na perjuangan na bali united barak kulle na jagai asa juara siagang na pupuskan harapan na psm makassar na rebut moterek juara ya, lekba na kemenangan anjo alloa ni ewai psm anjo sannak optimis ta katte mi anne juara ni ukrangi lawan terakhere na antu gresik united antu notabene niak ri ambang degradasi, teai ni remehkan mingka katte ri rate na maki anging nga labbi ni unggulkan ki. 

Topic: sports
Greentea iamiantu sala se’rena minumang paling kungai, assalak nakke lampa ri cafe iareka tampak pangnganreang untu accidong cidong siangang bainengku biasana katte ni ngai appesang minumang greentea.
Greentea anjo ni ngaia nia rua rupanna iamiantu greentea dinging siagang greentea bambang. Greentea bambang kasiakna akkule na netralkan kallongta siagang nia kasiak sensasi mint ri kallokangta. Greentea bambang cocoki ni inung punna appesangki kanre kanreang passe. Minumang biasayya anne ku pesang akkulle na pakammu kallongta siagang bajiki mampaatna mange ri kacenggeranta ka ni inung bambang bambang. 
Mingka battu battuang nakke biasa pole appesang minumang greentea dinging ni tambai siagang wip krim, greentea dinging biasa ku balli ri wattu wattu bambangna alloa siagang sementara nia ku jama pantarang ballak, kasiakna assipak naung ri ilorok siagang kasiakna tanning, iamiantu minumang mangking gakga ni inung ampalappasi turereta. 

Topic: food & beverages
Coto Mangkasara niakmi wattu Kerajaan Gowa, ri Kabupaten Gowa ni abad ke 16. rioloang inne coto mangkasara ri kanre siagang daging tedong na kanre tau kerajaan ji, punna teai tau kerajaan coto mangkasarana na kanre siagang isi battangna tedonga. Wattu bulang november 2008 Coto Mangkasara anjari kanreang resmi Maskapai Garuda Indonesia punna ri'baki mange ri Mangkasara na ammotere battu ri Mangkasara.Coto Mangkasara niak poe inne kamma kammai siagang daging jarang. Inne kanreang ripallu siagang daging tedong na rampah rampah. Coto Mangkasara rikanre lalang mangko' rikanre siagang katupat na burasa sareang tongi sambala na limo kacci na anjari annyamang ri kanre.

Topic: culture & heritage
Kacchi Misti, punna ni jodoh kan biasa na ni adakan tunangan bulan bulan sebelum na akbuntingan nga. Anne barak kulle ni sare kesempatan anjo ka rua rua na calon bunting nga baku isseng sekre siagang maraenga. Kacchi arti na mentah nampa misti arti na gula batu. Arti na anne mi “Pertunangan Mentah”. Nampa anjo wattu na anjo keluarga na mempelai burakne na bawang ngi gula batu anjari simbol ikatan gula antu tanda na hubungan harmonis ka. Pakki Misri arti na “Pertunangan Matan” antu kamae anjo sipakrua calon buntinga siagang keluarga na lekba mo na sepakat erok na lanjut mae ri jenjang pernikahan. 

Topic: culture & heritage
Inne rice cookerka na manna carakdeki, parallui nikatutui baji baji na sallo todo umurukna. Na tikamma batena tawwa apparakai inne alak canggi iyya?. Nia injo batena tawwa parakai lekna nipakguru ri sikamma tu carakdeka, na iami injo: punna pallu tawwa kanre, bajiki punna repak repak nigaru iareka paling anu punna latiknomi. Sollanna injo na tena niakki anrangi ri koronna, ka injo koronna nia paklapisi na, na tea allakkaki; ri erokta lammali rice cooker parallu kipilei baji, injo bajiki bambangna na sekdeka nakanre listrik, inne lana bajiki tongi tiknona kanrea; na punna sekde mamo kanrena rawa, bajikang ngangi nicabu injo listrikna. 

Topic: food & beverages
Anjamang ri kantoro' anjari nyamang anjo ka niak na siagangan na ngaseng siagang agang jamanga. Sikamma nakke riolo anjama ri Menara Bosowa, jai agangku ku agangi anjari tena ku tegang anjama. Ri kantoro', agang jamayya ri rampi' ato dallekang na ruanganga kullei na pare' tena anjari kale-kale ki anjama. Anjomi kulle na pare' rampi' ki siagang agang-agang jamanga ri kantoro' ka. Kulle ri gappa target ri kantoro' ka. Tena pa poe punna niak moment nganre ta siagang ri jam istrhat ka, kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro'.

Topic: business
Mappalili, ri rioloangi siagang A’tudang Sipulung. A’tudang sipulung membahas tentang antekamma sallang rangkaian acarana, bajik wattu pas untuk naung ri galung, pasimbung, attanang. Termasuk musawarah appakasekre teknis pertanian siagang sistem budaya niaka ri Pinati. Ri allo barikbasak na, mulai battu ri ballak adat sanggengna butta adat nirangkaikan kegiatan ni laksanakan sebagai pananda siagang akkumpuluk ri ballak Arajang, tampak pammolikang pusaka. Puang Matoa ni mulai siagang ammake katto-katto, singkamma kentongan untuk akkiok anak-anak burakne siagang rante-rante pakkiok anak-anak baine. Siagang puang Matoa akkelong-kelong kelongan adat untuk ambaung Arajang (Pusaka). Kalakbusanna ni akhiri siagang mengarak arajang akkeliling kampong anjari aba-aba untuk wattuna anjama galung. Arajang iareka pusaka ri setiap daerah assisala. Ri pangkep, Arajang assirupa bajak galung battu ri bahan kayu siagang niakmi salama taung 1330.

Topic: culture & heritage
Punna liburan ri Malaysia, nia' jai kendaraan umum na a'lampa mae ri tujuanga. Nia' pirangna pilihan transportasi umum lammoro'ki balinna punna ero' nyamang liburan. Makase're kullei napake MRT siagang LRT, balinna anne MRT siagang LRT sikali japa anjo se're ringgit limampulo sen, bayara'na ammake kartu doe'elektronikka siagang ammali ri massing tiketka. Punna ero' naik MRT siagang LRT kullei ammake aplikasi Pulse. Anne aplikasia kullei napantama titik a'lampayya siagang titik tujuan nanti anne aplikasia langsungi naarahkan ri rute mana dan siaga balinna wajikki ribayara'. Makarua, kulle tongi naik Kereta Tanah Melayu anne kulle ripake punna ero perjalanan bellayya, misalna ri Kuala Lumpur ke Penang siagang Kuala Lumpur ke Johior. Balinna tiketna anne ta'gentungi ampik siagang balinna jarakna.

Topic: leisures
Mange ka ri Pantai Tanjung Bira ri Kabupaten Bulukumba ri taung 2019 na. Tena kulle ku kaluppai anjo moment ka, ka sanna sannang ku accini pantai pasir kebo sanna ga'ga na mentong anjo Pantai Tanjung Bira ya. Ammantanga ri anjo pantai ya, ka niak tenda ku pasang siagang ngaseng agangku. A'bangia se're allo na rua bangngi. Nakke na ngaseng agangku kamma mami ki tau anak beru cini pantai. Batr ta akkarena ri laut na, tangkasa mami anjo je'ne na. Tena sikamma laut ri Mangkasara, cammara mi le'leng mami je'ne na. Punna anne Pantai Bira sanna jernih na je'ne laut na. 

Topic: leisures
Nakke lekba mo sallo tena ku nonton telepisi iyaa, jari kurang ku issengi siagang hapalaki program program stasiun telepisi aa kamma kamma anne, yaa antu ji ni isseng palingan mentok ri acara berita siagang infotainment (kahh anne mi na ngai punna ammak ku siagang nakke minawanga agangi nonton biasa). Acara telepisi antu ni ukrangi inji sanggeng na kamma kamma anne memang sanging memikat, pakarammula battu ri host na antu caraddeki na jelaskan kondisi na ballak na nampa na pancingi tuang rumah na barak na caritai asal usul na ngapa ballak na ni hias kamma anjo, ngapa ana pile anjo interior ka. 

Topic: technology
Riolo, niak tallasak karaeng ri Daha nikuayya Kertamerta. Niak rua anak bainenna, Candra Kirana siagang Dewi Galuh. Niak sekre wattu pangerang Inu Kertapati battui nalamar Candra Kirana. Sari’battangna, Dewi Galuh sitojeng nangai tongi anjo pangeranga njari eroki nabuno Candra Kirana. Njari nisuromi assuluk anne Candra Kirana nasabak nifitnai surang Dewi Galuh. Anne pangeranga naboya tojeki bayuangna nasabak nayakini kua tala matepi anne Candra Kirana. Njari tena sallo sibuntuluk tojeki, motereki mange ri ballakna Candra Kirana nampa napauang manggena antekamma caritana. Mallaki Dewi Galuh njari lari mange ri romanga, tena ni issengi ngurami antu mae sollanna tala lekbakmi niak kabarakna kamase. Anjomi punna surangki penyihir, tena bajik poeng fitnah taua apalagi sari’battangta tonji. 

Topic: culture & heritage
Nai tena issengi carita na Maling Kundang? Carita legenda battu ri propinsi Sumatera Barat anna accaritai niak anak durhaka ri ammak na, nampa ri kutuk ki anjari batu. Carita anjo ammak na Maling kundang, kale-kaleng na ji na palompo anak se're-ser're anne bura'ne na ya anjo mi Maling kundang, ka mangge na Maling kundang sallo mi mate. Anjari ammak na mi juja pakalompoi kale-kale. Riolo anna maling kundang anak baji' ji ampe-ampe na. Tapi wattu na lompo mangei merantau ri kota na orang, na kaluppai mi ammak na ri kampong. Sanggeng na le'ba bunting, na ri mangei ammak na, tena na akui ammak na. Anjo mi na pa'risi nyawa na ammak na nampa na kutum anjari batu.

Topic: culture & heritage
Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Rasa lainna ri pare’ battu ri tepung terigu na luara na kebo’ ki , niak poe jg eja na ijo ri issengi na onde-onde gandum khas battu ri kota Mojokerto, Jawa Timur. Onde-onde punna arenna ri Indonesia. Jai poe arenna ri negera lainna. Ri daerah Cina utara ri kana matuan. Ri Malaysia onde-onde ri kana kuih bom. Ri daerah laut cina timur arenna Ma yuan, ri hainan ri kana Zhen dai. Ri Hongkong anne onde-onde kulle ri gappa ri ngaseng ga’de kanrejawa ya. Onde-onde terkenal ki ri Indonesia na ri luara negeri.

Topic: culture & heritage
Dari keadaan itulah Ibrahim siagang bainenna selalu merasa bahagia. Akan tetapi dibalik kebahagiaan nabi Ibrahim siagan bainenna ni arenga st. sarah , nia sanna takkimbolong ilalang atinna, ia rua sikalabine,ressan atinna, susah tammaka nyawana, saba’ appulo taummi akkalabine, hidup bersama dengan istrinya, kullei nipau anu ringan na ruai binting, anu battala naruai na angka’. Kebukit sama mendaki ke jurang sama menurun. Ala siapa jaina pappinyamang nisareangi nabi Ibrahim siagan bainenna mereka selalu mensyukurinya, akan tetapi nia’ se’re tulina napala rikareang Allah ta’ala ia rua sikalabine, mingka taenapa nisareangi ri Allah ta’ala iami antu keturunan untu’ assambungi keturunanna nabi Ibrahim, siagang allanjutkan perjuangan nabi Ibrahim as.

Topic: religion